
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 170
                                                          din 16 septembrie 2020
pentru modificarea Regulamentului privind procedura de autorizare și condițiile de refacere a domeniului public și privat al municipiului Sighișoara afectat în urma executării lucrărilor tehnico - edilitare, aprobat prin Hotărârea Consiliului Local Sighișoara nr. 75/30.04.2020
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.543/27.08.2020 şi la Consiliul Local Sighișoara cu nr. 20.624/28.08.2020, de referatul de aprobare, înregistrat cu nr. 20.545/27.08.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Consiliului Local Sighișoara nr. 75/30.04.2020 pentru aprobarea Regulamentului privind procedura de autorizare și condițiile de refacere a domeniului public și privat al municipiului Sighișoara afectat în urma executării lucrărilor tehnico - edilitare;

Având în vedere adresa cu nr. 600/27.08.2020 a Companiei Aquaserv S.A., înregistrată la Municipiul Sighișoara cu nr. 20.521/27.08.2020, prin care solicită scutirea de la plata garanției de refacere suprafețe;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Ținând cont de prevederile Legii nr. 10/1995 privind calitatea în construcții, republicată, cu modificările și completările ulterioare;

În baza prevederilor O.G. nr. 21/2002 privind gospodărirea localităților urbane și rurale, cu modificările și completările ulterioare;

În baza prevederilor Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare;

Având în vedere prevederile Legii nr. 52/2003 privind transparența decizională în administrația publică, republicată;
Având în vedere Raportul de specialitate al Serviciului Tehnic, Investiții - Urmărire Contracte, Monitorizare Servicii de Utilități Publice, înregistrat cu nr. 20.546/27.08.2020, prin care se propune modificarea Regulamentului privind procedura de autorizare și condițiile de refacere a domeniului public și privat al municipiului Sighișoara afectat în urma executării lucrărilor tehnico - edilitare, aprobat prin Hotărârea Consiliului Local Sighișoara nr. 75/30.04.2020;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ,,b” și ,,c”, alin. (7) lit. ,,i”, ,,k” și ,,m”, alin. (14),  art. 139 alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,


                                                 H O T Ă R Ă Ş T E:


Art. I. Se aprobă modificarea art. 15 din Regulamentul privind procedura de autorizare și condițiile de refacere a domeniului public și privat al municipiului Sighișoara afectat în urma executării lucrărilor tehnico - edilitare, aprobat prin Hotărârea Consiliului Local Sighișoara nr. 75/30.04.2020, care va avea următorul cuprins:

”Art. 15. Pentru lucrările de intervenții accidentale (avarii) la rețelele tehnico - edilitare pe domeniul public sau privat al Municipiului Sighișoara, se percepe o taxă zilnică pentru perioada prevăzută în cerere, conform Hotărârii Consiliului Local privind impozitele și taxele locale.

               Pentru asigurarea refacerii la starea inițială a terenurilor, pentru lucrările de intervenții de urgență, deținătorii de utilități sunt obligați să constituie un fond de garanție pentru refacerea suprafețelor, conform articolelor de lucrări din Anexa nr. 5 la prezentul Regulament.


    Plata taxei de săpătură și a garanției de refacere se face după facturare.             

             Nu se va percepe garanția de refacere pentru lucrările de intervenții în regim de urgență în caz de defecțiuni accidentale la rețelele administrate de Compania Aquaserv S.A. sau aflate în proprietatea Municipiului Sighișoara.”.
Art. II. Date fiind prevederile articolului precedent, se va proceda la actualizarea Regulamentului privind procedura de autorizare și condițiile de refacere a domeniului public și privat al municipiului Sighișoara afectat în urma executării lucrărilor tehnico - edilitare, aprobat prin Hotărârea Consiliului Local Sighișoara nr. 75/30.04.2020, conform Anexei, care face parte integrantă din prezenta hotărâre.

Art. III. Celelalte prevederi ale Regulamentului privind procedura de autorizare și condițiile de refacere a domeniului public și privat al municipiului Sighișoara afectat în urma executării lucrărilor tehnico - edilitare, astfel cum a fost aprobat prin Hotărârea Consiliului Local Sighișoara nr. 75/30.04.2020, rămân neschimbate.

Art. IV. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Serviciul Tehnic, Investiții - Urmărire Contracte, Monitorizare Servicii de Utilități Publice și Serviciul Public Poliția Locală din cadrul Municipiului Sighişoara. 

         Art. V. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Sîrbu Ioan - Iulian                                                                    

                                                Contrasemnează pentru legalitate

                                                                                                  SECRETARUL GENERAL al municipiului,

                                                                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  3 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Serviciul Public Poliția Locală.

10 ex.

B.A.

